62020TO0580_INF
A Törvényszék (kilencedik tanács) 2021. január 20‑i végzése –KC kontra Bizottság
(T‑580/20. sz. ügy)
„Kártérítési kereset – Állami támogatások – Panasz – A hivatalos vizsgálati eljárás megindításának elmulasztása – Magánszemélyek számára jogokat keletkeztető jogszabály kellően súlyos megsértése – Nyilvánvalóan minden jogi alapot nélkülöző kereset”
1.
Szerződésen kívüli felelősség – Feltételek – Jogellenesség – Kár – Okozati összefüggés – Valamelyik feltétel hiánya – A kártérítési kereset egészének elutasítása
(lásd: 16., 17. pont)
2.
Szerződésen kívüli felelősség – Feltételek – Jogellenesség – Az uniós jog kellően súlyos megsértése – Az intézmények mérlegelési jogköre korlátainak nyilvánvaló és súlyos megsértésére vonatkozó követelmény – A hivatalos vizsgálati eljárás Bizottság általi megindításának elmulasztása – Az Unió szerződésen kívüli felelősségét megalapozó jogellenesség hiánya
(lásd: 18–21., 29., 30. pont)
3.
Államok által nyújtott támogatások – A Bizottság által végzett vizsgálat – Előzetes szakasz és kontradiktórius szakasz – Értékelési nehézségek – A kontradiktórius eljárás megindítására vonatkozó bizottsági kötelezettség – Komoly nehézségek – Észszerű határidőn túl hozott határozat
(EUMSZ 108. cikk, (2) és (3) bekezdés)
(lásd: 23–25. pont)
Tárgy
Az EUMSZ 268. cikk alapján azon kár megtérítése iránt előterjesztett kereset, amely állítólag annak következtében érte a felperest, hogy a Bizottság a felperes állami támogatásokkal kapcsolatos panaszát követően elmulasztotta időben megindítani a hivatalos vizsgálati eljárást (SA.46963. sz. ügy).
Rendelkező rész
1)
A Törvényszék a keresetet elutasítja.
2)
A Törvényszék KC‑t kötelezi a költségek viselésére.